**Datganiad Gwasanaeth**

**Ffydd@BywydCampws**

**Gweledigaeth**

Amcan Ffydd@BywydCampws yw creu amgylchedd agored a chynhwysol lle mae pawb (myfyrwyr, staff ac aelodau'r gymuned) yn cael eu croesawu, eu cefnogi a'u cyfoethogi.

**Cenhadaeth**

Mae Ffydd@BywydCampws yn wasanaeth agored a chynhwysol ar gyfer myfyrwyr, staff a'r gymuned ehangach. Ein cenhadaeth yw cynnig lle diogel i bobl archwilio ffydd mewn amgylchedd agored a chynhwysol, ni waeth beth yw eu ffydd, eu diwylliant, eu rhywedd neu eu cyfeiriadedd rhywiol; meithrin diwylliant o gydweithio a chydweithredu rhwng mathau gwahanol o ffydd a chynnig cymorth, cyngor ac arweiniad cyfrinachol ac anfeirniadol i unrhyw un sy’n chwilio am hyn; darparu digwyddiadau cymdeithasol i feithrin cyfeillgarwch a lleihau unigedd.

**Ein Gwerthoedd**

Mae BywydCampws yn gweithredu'n unol â set ddiffiniedig o werthoedd craidd, a disgwylir i'n staff allu dangos ymrwymiad i'r gwerthoedd hyn o adeg cyflwyno cais am swydd i gyflawni eu rôl o ddydd i ddydd.

Ein Gwerthoedd:

Rydym yn Broffesiynol

Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog

Rydym yn Cydweithio

Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.

Rydym yn Ofalgar

Rydym yn derbyn cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol.

**Y Tîm**

**Beth rydym yn ei gynnig**

Mae'r Gwasanaeth Ffydd yn gwasanaethu staff, myfyrwyr a'r gymuned ehangach

* Croeso cynnes a chyfeillgar i bawb sy'n defnyddio ein gwasanaethau Ffydd
* Clust i wrando ar gyfer y rhai sy'n gofyn am hynny
* Cyngor ac arweiniad ar faterion ffydd drwy ein caplaniaid a'n cynrychiolwyr ffydd
* Cyfle i gymryd rhan mewn digwyddiadau cymdeithasol rheolaidd
* Calendr o sgyrsiau a grwpiau trafod i archwilio ystyr bywyd drwy ysbrydolrwydd, credoau a moeseg, gan gynnwys gweithgareddau rhyng-ffydd
* Lle diogel i staff a myfyrwyr yn y Goleudy (Tŷ Fulton) ar Gampws Singleton ac yn yr Hafan ar Gampws y Bae
* Cyfleoedd am weddïo ac addoli rheolaidd
* Cymorth ac arweiniad bugeiliol cyfrinachol drwy sgyrsiau anffurfiol â chaplaniaid, cymorth profedigaeth a Gwasanaeth Gwrando
* Cyfeirio at addoldai lleol
* Gwybodaeth am gredoau a defodau prif grefyddau a safbwyntiau'r byd
* Cymorth anffurfiol i gymdeithasau ffydd Undeb Myfyrwyr Prifysgol Abertawe a'r rhai sy'n seiliedig ar gredoau
* Mannau cyfarfod ar gyfer amrywiaeth o grwpiau
* Cyfranogiad gweithredol mewn materion cydraddoldeb a chyfiawnder cymdeithasol
* Cefnogi elusennau ac apeliadau brys
* Ymateb i ddigwyddiadau brys fel rhan o dîm amlddisgyblaethol yn y brifysgol
* Cynrychioli ffydd ar grwpiau a phwyllgorau mewnol ac allanol amrywiol

**Beth gallwch ei ddisgwyl**

* Cymorth ac arweiniad gwybodus sy'n ddiduedd, yn anfeirniadol ac yn gyfrinachol.
* Derbynfa BywydCampws sydd ar agor o ddydd Llun i ddydd Gwener rhwng 9.00am a 5.00pm yn ystod y tymor ac yn y gwyliau.
* Staff ac aelodau cyswllt croesawgar a chymwynasgar sy’n diweddaru eu gwybodaeth a’u sgiliau drwy ddatblygiad proffesiynol, cymryd rhan mewn digwyddiadau hyfforddiant perthnasol ac aelodaeth o gyrff proffesiynol perthnasol ac achrediad gan y rhain.
* Darperir gwybodaeth, cyngor a chymorth drwy:
  + - 1. Wasanaeth Gwrando cyfrinachol
      2. Cyfeiriad e-bost penodol ar gyfer Ffydd@BywydCampws [**Faith.CampusLife@abertawe.ac.uk**](mailto:Chaplaincy.CampusLife@Swansea.ac.uk) Rydym yn ymdrechu i ateb pob ymholiad e-bost ymhen tri diwrnod gwaith.
      3. Ymateb prydlon, cwrtais a phroffesiynol drwy linell ffôn BywydCampws. Os nad ydym ar gael ar y ffôn yn ystod yr oriau a hysbysebwn, ymdrechwn i ddychwelyd eich galwad o fewn tri diwrnod gwaith os byddwch yn gadael neges.
      4. Cyfrifon cyfryngau cymdeithasol ar Facebook, Twitter ac Instagram i ryngweithio â'n gwasanaeth a dilyn y newyddion a'r wybodaeth diweddaraf am ddigwyddiadau, ynghyd â chyfeiriadau at adnoddau BywydCampws a rhai allanol (nid ydym yn darparu cyngor ac arweiniad penodol drwy ein sianelau yn y cyfryngau cymdeithasol):
* Facebook: <https://www.facebook.com/CampusLifeSU/>
* Twitter: <https://twitter.com/campuslifesu>
* Instagram: <https://www.instagram.com/campuslifesu/>
* Os bydd aelod staff yn absennol, bydd neges 'allan o'r swyddfa' yn nodi pryd bydd yn dychwelyd i'r swyddfa ac â phwy y dylech gysylltu yn ei absenoldeb.
* Byddwn yn rhoi gwybod i chi os na fyddwn yn gallu bodloni'r holl safonau gwasanaeth yn ystod cyfnodau prysur.

**Yr hyn rydym yn ei ddisgwyl gennych chi**

* Ein nod yw meithrin annibyniaeth, hunanymwybyddiaeth a chyfrifoldeb personol. Yn y cyd-destun hwn, rydym yn disgwyl i fyfyrwyr gymryd cyfrifoldeb gweithredol a chamau gweithredu priodol i reoli'r materion a'r pryderon maen nhw'n gofyn am ein cymorth yn eu cylch.
* Disgwylir i chi drin staff y gwasanaeth â pharch yn unol â rheoliadau a'r Siarter Myfyrwyr.
* Dylech esbonio natur eich ymholiad gan roi cymaint o wybodaeth â phosib.
* Chi sy'n gyfrifol am ddarparu'r holl ddogfennau angenrheidiol mewn da bryd i'n galluogi i ymateb i'ch ymholiad.
* Disgwylir i chi ymateb yn brydlon i gais am wybodaeth, boed yn ysgrifenedig, dros y ffôn neu drwy-bost.
* Dylech roi gwybod i ni am unrhyw newid yn eich amgylchiadau, gan gynnwys newid cyfeiriad neu newid cyfeiriad e-bost.
* Disgwylir i chi ddod i apwyntiadau'n brydlon neu roi gwybod i ni os byddwch yn hwyr oherwydd rhesymau y tu hwnt i'ch rheolaeth.
* Disgwylir i chi fyfyrio ar y cymorth a dderbynnir a gweithredu arno.

**NID ydym yn**

* Gorfodi safbwyntiau a chredoau ar neb
* Gwahardd neb rhag manteisio ar ein gweithgareddau a'n gwasanaethau
* Ffafrio un grŵp neu ffydd dros un arall

**Adborth**

**Rydym yn gwerthfawrogi adborth gan fyfyrwyr, cydweithwyr a rhanddeiliaid eraill.** Mae eich barn, boed yn dda, yn ddrwg neu'n cwestiynu, yn bwysig i ni. Helpwch ni i wella ein gwasanaethau'n barhaus drwy gynnig eich sylwadau a'ch awgrymiadau drwy e-bost, ac ymateb i'n ceisiadau am adborth drwy arolygon rheolaidd a sesiynau grwpiau ffocws.

Mae'r adborth yn hollol ddienw. Nid ydym yn rhannu'r wybodaeth rydych chi'n ei darparu ag unrhyw drydydd parti a byddwn yn ei diogelu yn unol â'r Ddeddf Diogelu Data.

Mandy Williams

Rheolwr - Ffydd, Cymuned a Chydraddoldebau @BywydCampws

E-bost: [Amanda.C.Williams@abertawe.ac.uk](mailto:Amanda.C.Williams@Swansea.ac.uk)

**Cysylltu â Ni**

Ffydd@CampusLife | Faith @CampusLife

BywydCampws | StudentLife

Gwasanaethau Myfyrwyr | Student Services

Prifysgol Abertawe | Swansea University

Adeilad Talbot | Talbot Building

Parc Singleton | Singleton Park

Abertawe | Swansea

SA2 8PP

Ffôn | Tel: **01792 602000**

E-bost | Email: [faith.campuslife@abertawe.ac.uk](mailto:Chaplaincy.CampusLife@Swansea.ac.uk)